من لساني يفقهوا قولي السلام عليكم ورحمة الله وبركاته. اهلا بحضراتكم في هذه الحلقة الاستثنائية الحلقة الحادية عشر من حلقات تدبر اسماء الله الحسنى وهتبقى المتممة ان شاء الله لحلقات آآ اسماء الله الحسنى الملك والمليك والمالك
انا عارف طبعا انتم اتلخبطتم ايه اللي حصل والمرة اللي فاتت اول امبارح قلت لكم دي كده اخر حلقة. وتصبحوا على خير ونشوفكم ان شاء الله الجمعة الجاية في اسم الله الغني
ومرة واحدة لقيته ان انا باعمل بوست وباقول للناس اجمع يلا عندنا حلقة استسنائية. ايه بقى اللي حصل نبدأ الحمد لله والصلاة والسلام على رسول الله. احنا على مدى تلات حلقات تدبرنا فيها معاني اسماء الله الملك والمليك والمالك
ولكن اللي حصل ان بعد ما خلصت سمعت محاضرة للاخ نعمان علي خان وده اخ امريكي متدبر جيد للقرآن الحقيقة. اكيد منكم كتير آآ بيتابع آآ حلقاته او كده فهو تكلم في الفيديو اللي انا شفته ده عن دعاء سيدنا سليمان في سورة صاد
انا قلت ازاي فاتني اني ادخل الدعاء ده في تدبر اسماء الملك والملك والملك. هو ما اتكلمش في اسماء الله الحسنى خالص في الفيديو بتاعه. ولكن التدبر بتاعه للدعاء جعلني آآ يعني ادرك ان انا فاتني. ان انا يعني انا مخطئ الحقيقة في الحكاية دي. ان انا ما دخلتش تدبر هذا الدعاء في
آآ اسماء الملك والمليك والمالك وقلنا يلا اجمع وحلقة استسنائية وهنبدأ بسم الله. لكن احنا معادنا زي ما هو الجمعة الجاية ان شاء الله مع تدبر اسم الله الغني. طيب. بماذا دعا سيدنا سليمان عليه الصلاة والسلام؟ دعا ربنا قال ايه
ايه هو بقى اللي في الدعاء خلاني اعمل كده وارجع واقول انا غلطان وانا وسامحوني وتعالوا سيدنا سليمان قال اعوذ بالله السميع العليم من الشيطان الرجيم قال رب اغفر لي وهب لي ملكا لا ينبغي لاحد من بعدي. انك انت الوهاب
ما تقرا كده الاية خمسة وتلاتين في سورة صاد هتجد انه دعا بهذا الدعاء وربنا استجاب له يعني استجاب لهذا الدعاء وقال له وربنا سبحانه وتعالى قال فسخرنا له الريح تجري بامره رخاء حيث اصاب والشياطين كل بناء وغواص
اخرين مقرنين في الاصفاد هذا عطاؤنا فن او امسك بغير حساب سانية واحدة هو سيدنا سليمان دعا بايه دعى ان ربنا يعطيه ملك وقلنا ملك يعني سلطة ملك لا ينبغي لاحد من بعده
قال رب اغفر لي وهب لي ملكا لا ينبغي لاحد من بعدي. انك انت الوهاب. ودي على فكرة من الشبهات. يعني انا جا لي وقت ما كنا نتدبر سورة صاد في مقاطع حظر التجول جا لي هذه هذا السؤال عدة مرات ازاي سيدنا سليمان يدعي الدعاء دوه
يطلب ملك وكمان لا ينبغي لاحد من بعده ده كمان يعني ربنا مش بس لم يلومه بالعكس ده اعطاه بالفعل سلطة لم يعطيها لاحد سلطة حتى على الجن حتى على الريح يمشيها في الاتجاه اللي هو يريده وبالسرعة التي يريدها
سفن زمان كانت سفن شراعية فلو ما فيش ريح السفن ما بتتحركش او بتتحرك بالمقاديف فبتبقى بطيئة جدا لو بتحمل بضاعة خضار فاكهة هتفسد. واحيانا الريح تبقى في عكس الاتجاه اللي السفن تريد انها تروح فيه
اشكال المثل العربي بيقول تجري الرياح بما لا تشتهي السفن لو الرياح ماشية غير الطريق اللي ربان السفينة يريده بيطلع عينه عشان يوصل لكن ربنا سخر لسيدنا سليمان حتى الريح
طب ليه سيدنا سليمان طلب الملك؟ اين التواضع؟ يعني اين تواضع المسلم؟ ده احنا المرة اللي فاتت جبنا صورة الراجل اللي هو شاهين شاه بهلوي دوت وقلنا حديث الرسول عليه الصلاة والسلام
قال صلى الله عليه وسلم ان ان اخنع اسم عند الله رجل تسمى ملك الاملاك. لا مالك الا الله وحديث متفق عليه شاهنشاي يعني ملك الملوك سمى نفسه ملك الملوك وربنا اذله واتكلمنا في الموضوع المرة اللي فاتت
وجبنا صورته وهو بيحط التاجر لفرح ديبا وبتاع. طيب سؤال بقى هو مش هو هو زي الدعاء بالزبط ده اللي هو يعني اللي طلب فيه ملكا لا ينبغي لاحد لأ طبعا
فرق كبير جدا اولا سيدنا سليمان طلب الملك من مالك الملك وملك الملك واتكلمنا في ده المرة اللي فاتت. وان ربنا مالك الملك ومالك الملك. ولم يدعي سيدنا سليمان انه ملك الملوك ولا حاجة
سانيا هو طلب الملك يعني السلطة بمنتهى التذلل ومنتهى العبودية لله يعني لما نشوف كده الدعاء بتاعه الصيغة بتاعته ايه؟ بيبدأ ازاي قال رب اغفر لي وهب لي. اغفر لي اعتراف بذنوبه انه لا يستحق هذه النعمة الا بعد ما ربنا يغفر له
وهب لي اعتراف ان ربنا هو الوهاب ولا وهاب الا الله والانسان لا يمكن يهب شيء لا يملكه. فلما يقول هب لي ملكا هذا اقرار بان الله هو ملك الملك. فطلب الملك من مالك الملك
بمنتهى التواضع ومنتهى التذلل ومنتهى العبودية قل اللهم ما لك الملك تؤتي الملك من تشاء وتنزع الملك ممن تشاء وتعز من تشاء وتذل من تشاء بيدك الخير انك على كل شيء قدير. وشفنا المرة اللي فاتت ليه ربنا قال من تشاء اربع مرات
كان ممكن يقول تؤتي الملك وتعز من تشاء وتنزع الملك وتذل من تشاء بس كده كان هيبقى قرن اتيان الملك بالعز ونزع الملك مع الذل بس ربنا لم يرد هزا. ربنا فصل الموضوعين تماما عن بعض. ممكن انسان بقى بالطريقة دي يؤتى الملك ويذل وهو في الملك
وممكن انسان ينزع منه الملك ثم يعز بعد نزع الملك كلنا شايفين التجارب وفاهمين ان احنا بنتكلم فيه. ازا شاه ايران مين ده اللي هتقارنوه بسيدنا سليمان؟ طب ليه بقى سيدنا سليمان طلب الطلب ده ؟ احنا برضو عايزين نفهم يعني
يعني برضو ما هو الدعاء غريب برضو هب لي ملكا لا ينبغي لاحد من بعدي. ليه سيدنا سليمان مجال التميز بتاعه في الحكم وفي الادارة. فاراد انه يخدم الاسلام بما هو متميز فيه
يعني واحد وطني وبيحب وطنه. وشاطر في صناعة معينة. هيطلب ايه من الحاكم عشان يخدم وطنه؟ هيطلب من الحاكم يدي له موارد تجعله يصنع الحاجة اللي هو شاطر فيها عشان يخدمها مبيت. سيدنا سليمان سيدنا سليمان بقى نبي الاسلام في هذا الوقت. بيحكم
امة صعبة جدا يحكم امة بني اسرائيل فبيطلب من ربنا سلطة وقوة تجعله يستطيع انه يصل بدعوة لا اله الا الله الى كل كل مكان وفي نفس الوقت يكون مسيطر
على هذه الامة الصعبة جدا. طبعا انتم عارفين ان اليهود ما بيعتبروش حتى سيدنا سليمان وسيدنا داود ما بيعتبرهوش ما بيعتبرهمش اصلا انبياء عشان انتم عارفين عندهم ملوك فقط يعني حتى النبوة نزعوها منهم
فهو كان بيتعامل مع امة صعبة وده يؤكد الكلام اللي انا قلته في الحلقة التانية من حلقات الملك والملك والملك. ان المسلمين لازم ما يخجلوش من طلب مناصب في الحكم وفي السلطة. بشرط ان النية تبقى
اصلاح المجتمعات. نشر كلمة الحق ما تكونش الاجندة شخصية ما تكونش يعني سيدنا يوسف طب ما هو طلب المنصب وطالب المنصب في ايه في ام في دولة كافرة. دولة بيعبد فيها تمانية واربعين اله
الية الفراعنة قال اجعلني على خزائن الارض اني حفيظ عليم فسيدنا يوسف طالب المنصب وابن تيمية بيقول يعلم انه لن يستطيع لن يستطيع اصلاح كل حاجة لكن المسلم لازم يحاول يصلح قدر ما يستطيع
بل لما ربنا خلق سيدنا ادم وعلموا الاسماء كلها. من ضمنها اسماء حتى الناس. يعني فيه تفسير انها كل الاسماء لدرجة ان ان سيدنا ادم ربنا اطلعه على حريته فلفت نزره راجل منهم
فسأل عنه فقيل له هذا ابنك داود وقد كتب الله له كذا سنة من العمر. كل واحد اسمه ايه وعمره كام فسيدنا ادم عجبه ده بالزات وطلب انه يؤخذ من عمره ستين سنة وتوهب لزيادة عمر داود. ودا حديس صحيح عشان عارفين
وتوهب لزياد عمر داوود طبعا طبعا طبعا يعني اللي انا افهمه ان سيدنا ادم اتعمل له عن الخطة والمشروع اللي هو جاي بيبدأه اصلا. ففي البريزنتيشن ده لفت نظره احد الموارد البشرية اللي موجودة
طب اشمعنى ده يعني ليه مش سيدنا محمد مسلا عليه الصلاة والسلام؟ ليه وبستين سنة من عمره لسيدنا داوود يعني؟ ايه الشيء المشترك؟ من ادم وداوود اللي خلى فيه كده زي تربة فيه كده او علاقة روحية جزبت سيدنا ادم لداوود خاصة من دون كل الناس من دون كل الانبياء اشياء غريبة
حتى مش سيدنا ابراهيم ليه مش سيدنا نوح ليه خدوا كده تلاتين سانية واكتبوا لي في التعليقات ايه الشيء المشترك بين ادم وداوود خلاص؟ اكتبوا لي في التعليقات انا هخش على التعليقات بتاعتكم
ونشوف ما فيش حد عارف؟ خلينا نسهلها لكم شوية طيب ربنا قال انه سيجعل مين في الارض خليفة؟ مين ادم مش كده واذ قال ربك للملائكة اني جاعل في الارض خليفة. صح
لأ في حد كمان عارفين مين؟ داوود ربنا قال في سورة صاد يا داوود انا جعلناك خليفة في الارض فاحكم بين الناس بالحق ولا تتبع الهوى فيضلك عن سبيل الله
ان الذين يضلون عن سبيل الله لهم عذاب شديد بما نسوا بما نسوا يوم الحساب كلمة خليفة لم ترد في القرآن الا مرتين مرة مع ادم ومرة مع داوود. سبحان الله
اصلا كل انسان اصلا خليفة الله في الارض. بمعنى ان عليه القيام بمهام الخلافة اللي زكرناها قبل كده وشرحناها في حظر التجول العبادة والدعوة واعمار الارض واقامة القسط والعدل بين الناس
وشرحنا الكلام ده في في حزر التجول زي ما قلنا. لكن هنا ربنا بيقول لسيدنا داوود انه سيجعل في الارض خليفة بمعنى ملك عشان كده قال له فاحكم بين الناس بالحق ولا تتبع الهوى
يبقى سيدنا ادم كان عاجبه مبدأ الانبياء الملوك اصلا في نفس الوقت احنا عارفين ان فيه نوعين من الانبياء ايه النوعين دول؟ فيه حديس صحيح جلس جبريل الى النبي صلى الله عليه وسلم
ونظر الى السماء فاذا ملك ينزل فقال جبريل هذا الملك ما نزل منذ خلق قبل الساعة. الملك ده اول مرة ينزل في حاجة مهمة اوي يا محمد قال يا محمد الملك قال
ارسلني اليك ربك ربنا بيخيره بقى. افملكا نبيا اجعلك او عبدا رسولا. قال جبريل تواضع لربك يا محمد نصح سيدنا محمد يتواضع قال سيدنا محمد قلب عبدا رسولا. ازا فيه نوعين
انبياء ملوك ورسل عباد عباد لله سيدنا محمد اختار يبقى عبد لله لكن مع الوقت خلي بالك من حاجة هل معنى كده ان سيدنا سليمان وسيدنا داود اللي هم كانوا انبياء ملوك
تميزوا على النبي عليه الصلاة والسلام ابدا ما في احد في الانبياء تميز عن النبي. كل الخصال الحسنة اللي في الانبياء النبي صلى الله عليه وسلم كانت موجودة فيه النبي اختار يبقى عبد رسول اه. صحيح. لكن مع الوقت وبالجهاد وبالعمل وبالعرق اصبح
ملك الجزيرة العربية ليه؟ لانه في يد النبي اصبح الملك في اخر سنة مع انه ولم ينصب نفسه ملك. ولم يرضى باللقب ده ابدا واراد ان يحيا حياة المساكين لكن من حيث السلطة وقلنا كلمة ملك يعني سلطة. بعد غزوة حنين والطائف دانت الجزيرة كلها لحكمه ولسلطته
انما داود وسليمان كانوا ملوك وانبياء في نفس الوقت الخلاصة انه واللي انا جمعتكم علشانه اصلا في الحلقة دي النهاردة وان الملك عندما يؤتى آآ عندما ربنا يؤتيه وهو الملك. يعني لما الملك الله سبحانه وتعالى يؤتي الملك لاحد عباده
يجب عليه ان يفهم انه ربنا بيبتليه علشان يقوم بدور الخليفة الخلافة في الارض وان الله قد زاد في مهام الخلافة عليه الخلافة الطبيعية بتاعة اي حد فينا رجل او امرأة
ربنا زود عليه كمان مهمة وهي ان يحكم بين الناس في البلد اللي هو تولاها بالعدل والا يتبع الهوى يعني ايه اللي هيتبع الهواء؟ يعني ايه يتبع شرع الله؟ مش قوانين ارضية بشرية هو بيحطها بمزاجه. لأ الهوا بصوا بالبلدي كده الهوا يعني المزاج
مزاج مزاجه ايه؟ يقوم عامل قانون يعلي من شأنه هو والمجموعة بتاعته او المجموعة اللي زيه اللي بتشتغل زيه اللي بتشتغل في زيه وهكزا. لكن لأ ربنا قال انه لازم الخليفة
لا يتبع الهوى يعني التشريعات الارضية لأ النبي عليه الصلاة والسلام حكم وملك دون ان ينصب نفسه ملك فلما جه حتى الى المدينة جندي روماني بخطاب من هرقل دخل فقال لك سهلة يعني المدينة صغيرة فقال لك اروح على القصر. عشان يروح للرسول عليه الصلاة والسلام
ما بلاش قصر سأل عن النبي فاروق جالس هناك مع اصحابه فلما راح وجد حلقة فيها رجال قاعدين على الارض كلهم. يعني ما فيش فيهم واحد مميز شوية في القعدة جايبين له كرسي ابدا
كله قاعد زي بعضه فهي دي النقطة ان النبي عليه الصلاة والسلام مع انه آآ اخد الميزة اللي بتاعة سليمان وبتاعة آآ داوود وملك ولكنه لم ينصب نفسه ملك كان دعاؤه اللهم احييني مسكينا وامتني مسكينا واحشرني في زمرة المساكين يوم القيامة. وان كان الحديس ضعيف لكن اذا ثبت
فالمسكنة المقصودة مش الفقر. بالعكس النبي كان عليه الصلاة والسلام كان يستعيذ من الفقر وكان يقول اللهم اني اعوذ بك من الكفر والفقر وقرن الفقر بالكفر لكن المسكنة هنا زي ما قال ابن تيمية معناها الخشوع والتواضع. كان يريد انه دايما يبقى خاشع ومتواضع. والكبر ما يدخلوش. الشكاية لما فتح مكة
ده ده اكبر يوم يعني امجد الايام في تاريخ المسلمين. فتحت مكة اللي حاربتهم تلاتة حوالي واحد وعشرين سنة مكة اتروت بدماء المسلمين فتحت مكة لما فتحت دخلها ازاي يا منتهى النصر اللي في الدنيا
اذا جاء نصر الله والفتح في اليوم ده دخل ازاي؟ دخل كالمهزوم زي ما يكون جندي مهزوم دخل مطأطأ الرأس. رأسه يكاد يمس ضهر الدبة اللي هو راكبها. ليه؟ دخل متواضعا لله. ما دخلش
دخول المنتصر هذا هو توحيد الله في اسم الملك والمليك والمالك ده منتهى التوحيد في الاسماء دي انك يبقى في ايدك السلطة والفلوس وكل حاجة ثم تتواضع لله النبي في اخر سنتين حكم الجزيرة العربية كلها
طلع جيش لمطاردة القراصنة في البحر الاحمر عشان يؤمن طرق التجارة في البحر. يعني كان بيقوم بدور الملك فعليا اللي بيدبر امر الرعية بتاعته في دولة كبيرة اللي هي الجزيرة العربية كلها
دون ان يسمي نفسه ملك. ومن بعده ابو بكر سار على نفس نهجه نفس نهجه عمر رضي الله عنهم خليفة المسلمين في في الوقت الخلافة بتاعته الرقعة الدولة بتاعة سيدنا عمر او عندي
جايب لكم الصورة اهي. رقعة الدولة بتاعته وصلت الى حدود الصين وصلت الى بحر قزوين وصلت الى المغرب العربي ومع زلك كان سيدنا عمر كان عايش حياة غريب يعني لما فتحت بيت المقدس بطريرك القدس رفض يسلم المفتاح لشرحبيل ابن حسن قائد
الجيش المسلم وقال له لن والله لا اسالم المفتاح الا لعمر القائد بتاعكم يجي لي عشان اوصيه بقى على الدولة وعلى وعلى بيت المقدس وعلى الكنايس بتاعتنا والكلام ده كله
راح لهم سيدنا عمر راكب ناقة مش لابس قميص صوف يعني مش لابس بدلة من الاخر كده مش لابس قميص صوف يعني لابس كاجوال جدا. والكاجوال بتاعه بقى فيه تلتاشر رقعة كمان. وفي الطريق بقى وهم داخلين القدس واجهتهم
ثم خاض من الطين استنقع كده. الدنيا كانت يظهر مطرت والدنيا طينت رحمة بالناقة. نزل من عليها وخلع النعالين بتوعه مسكهم بايده وشد النقب الايد التانية فدخل وهط في الطين بهدومه
وركب ودخل القدس كده. طبعا ابو عبيدة من الجراح شاف المنزر ده مش قادر. قال له يا امير المؤمنين انك تأتي الى قوم ذوي شأن فلا يصلح ان تأتيهم بهذه الهيئة. ما رأيت مثل
لليوم مثل اليوم منظرا. يعني انا ما شفتش منزر زي كده في حياتي سيدنا عمر راح ضربه في سدره وقال له والله لو قالها غيرك يا ابا عبيدة يعني بقى انت اللي تقول كده يا ابو عبيدة
انت لقد كنا احقر واذل الناس. اسمع الكلمة بقى. لقد كنا احقر واذل الناس فاعزنا الله بالاسلام ولو طلبنا العزة في غيره لاذلنا الله. مين اللي بيقول كده؟ الملك اللي بيملك ملك بمعنى السلطة يعني
اللي في ايده سلطة من حدود الصين لغاية حدود المغرب العربي ايه ده العزة مش في موكب مش في ابهة مش في قصور لا امال العز فين في سورة فاطر
من كان يريد العزة ولله العزة جميعا هو ده بقى توحيد توحيد الله في اسماء الملك والملك والمالك. وبعد عمر عثمان ابن عفان رضي الله عنه. اصلا هو ملياردير يعني باعراف النهاردة يعتبر
ملياردير اكتر واحد تبرع في تاريخ الاسلام للمسلمين كان يمول جيوش كاملة. مول جيش العسرة. اللي هو ايه؟ فاكرين؟ اخر حلقات عندنا كنا بنتدبر غزوة تبوك هو اللي ممول الجيش
هو من اللي بنوا الاقتصاد الاسلامي اصلا. ومع زلك عاش حياة بسيطة جدا. رفض حتى يبقى عنده حرس في وقت الفتنة صرف الحرس بتوعه. اقسم على الصحابة حتى ما يدافعوش عنه ويضربوا المحتجين. اللي في الاخر قتلوه
ده حط تشريع خطير بعدم ضرب الاحتجاجات والمزاهرات شيء غريب عثمان ابن عفان ومن بعد علي ابن ابي طالب ابا الحسنين قمة العلم وقمة التواضع كان ينام على الارض ويتعثر بالتراب فالنبي عليه الصلاة والسلام
مازحا معه سماه ابو تراب. يا ابا تراب من كتر متواضع هو ده خلق المسلم وهذا الخلق نابع منين؟ من الايمان بان الله هو الملك والمالك والمليك ان لا ملك الا لله
لكن ده ما يمنعش ان المسلم يتولى الملك ويتولى السلطة ده اللي بنقوله. يعني مش عايزين الكلام بتاعنا اللي خدناه قبل كده يخلي ناس تعزف عن آآ عن تولي المناصب والسلطة وكده وجبنا وشفنا علي عزت بيجوفيتش والكلمة بتاعته اللي قالها
ان اذا المسلمين لم يهتموا بالسياسة سيحكمهم سياسيين لا يهتم بالمسلمين هذا والله اعلى واعلم اني داع فامنوا اللهم ربنا ورب السماوات ورب الارض ورب كل شيء ومليكه فالق الحب والنوى منزل التوراة والانجيل
والقرآن العظيم نعوذ بك من شر كل دابة انت اخذ بناصيتها. انت الاول فليس قبلك لك شيء وانت الاخر فليس بعدك شيء. وانت الظاهر فليس فوقك شيء. وانت الباطن فليس
دونك شيء اللهم تب علينا انك انت التواب. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك. اللهم اجعلنا ممن احصوا اسمائك الحسنى
وبلغنا بها جنتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحقكم كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. اللهم سدد
وخيب رامي عدوهم وانصرهم على عدوك وعدوهم. وكن مع اخواننا في تركستان الشرقية وفي الشام وفي كشميرا وفي الهند. وانصر من نصرهم واخذل من خذلهم. وطهر المسجد الاقصى من الدنس فانهم لا يعجزونك
اللهم احفظ المسلمين من الزلازل والغرق والهدم والامراض. اللهم يا من جعلت النار بردا وسلاما على ابراهيم السجن بردا وسلاما على عبادك وامائك المأسورين والمأسورات. وعجل بفرجهم واحسن خلاصهم وفرج كربهم. وكن مع
من عبادك المهجرين من ديارهم. ضاعف ثوابهم ثبتهم على دينهم. فان كانوا جياع فاطعمهم وان كانوا حفاة فاحملهم ان كانوا عراة فاكسهم وان كانوا مرضا فعافهم. وان كانوا مقهورين فانصرهم. واشف صدور عبادك ممن ظلمهم. فارهم
فيه يوما كاليوم الذي شققت فيه البحر لموسى وهارون واغرقت فيه عدوك اللهم اشف مرضانا واهد شبابنا وارض عنا ورضنا واجمعنا في ظل عرشك يوم لا ظل الا ظلك واسقنا من يد سيدنا محمد
شربة هنيئة لا نظمأ بعدها ابدا. ولا تحرمنا لذة النظر الى نور وجهك الكريم. اللهم انك اعلموا ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك. وتعاهدت
على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان وجنين التوكل عليك. واحيها يا ربنا بمعرفتك. وامتها يا مولانا على الشهادة في سبيل
انك نعم المولى ونعم النصير وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله. ونراكم يوم الجمعة باذن الله مع اسم الغني سلام عليكم